OpenLLM-France/wikimedia huggingface dataset:
# Demon Days

Demon Days és el segon àlbum d'estudi i també conceptual de la banda de virtual britànica Gorillaz. La seva publicació es va produir el 23 de maig de 2005 al Regne Unit i el 24 de maig als Estats Units mitjançant les discogràfiques Parlophone i Virgin. Després de llançar quatre senzills, l'àlbum va vendre més de sis milions de còpies a final de l'any 2006 i també va arribar fins a la primera posició de la llista britànica d'àlbums. El seu èxit comercial va ser superior al de l'anterior treball tant en vendes com a les llistes.

## Informació

La banda va anunciar que estaven preparant la gravació d'un nou àlbum a finals de l'any 2004. En algunes entrevistes van declarar diversos títols pel treball, com per exemple We Are Happy Landfill o Reject False Icons. El gener de 2005 va aparèixer un vinil de 12" amb la cançó "Dirty Harry" i un videoclip online titulat "Rock It" per promocionar l'àlbum. Posteriorment van declarar que aquesta última no seria inclosa en l'àlbum, això no obstant, es va afegir en la compilació de remescles D-Sides de l'any 2007.
El primer senzill de l'àlbum, "Feel Good Inc.", va esdevenir el seu major èxit arreu del món tot i no arribar a la primera posició en cap llista important, això no obstant, el senzill "DARE" si que ho va aconseguir en la llista britànica. Des de la seva publicació, aquest treball ha estat certificat amb un doble disc de platí als Estats Units i cinc més al Regne Unit.
La portada de l'àlbum és una referència a la portada del Let It Be dels The Beatles i també s'assembla a la portada de Blur: The Best Of, àlbum d'èxits de la banda Blur, de la qual Damon Albarn n'és també el líder i cantant.
Una edició limitada de l'àlbum fou publicada en un digipak especial, posant a disposició del comprador la possibilitat d'escollir el membre de la banda que apareix en la portada. Aquesta edició incorpora les lletres i il·lustracions de cada cançó, un DVD amb els videoclips i comentaris, diversos curts d'animació, imatges, protectors de pantalla, la cançó exclusiva "The Swagga" i accés online a seccions exclusives del web oficial del grup per exemple permetien descarregar la cançó "Happy Landfill".

## Personal
### Membres ficticis

* Stuart Pot (acreditat com "2D" i amb veu de Damon Albarn) – cantant i teclats
* Noodle (amb veu de Rosie Wilson) – veus i guitarra
* Murdoc Niccals – baix
* Russel Hobbs – bateria

### Músics addicionals

| Neneh Cherry - veu invitada a "Kids with Guns" Dennis Hopper – spoken word Amanda Drummond, Stella Page – viola Isabelle Dunn – cello Sally Jackson, Prabjote Osahn, Antonia Pagulatos – violí Al Mobbs, Emma Smith – contrabaix Chris Frangou – baix | Simon Tong – guitarra Ike Turner – piano Martina Topley-Bird, MF DOOM – veus Rosie Wilson – veus addicionals London Community Gospel Choir – cor San Fernandez Youth Chorus – cor infantil |

## Enllaços externs

* Demon Days a Metacritic (anglès)
# Enric VI de Luxemburg

Enric VI de Luxemburg (1250 - Worringen, 5 de juny de 1288), comte de Luxemburg i d'Arlon a partir de 1281 i fins a la seva mort, va ser fill d'Enric V, comte de Luxemburg, i de Margarita de Bar.
La major part del seu regnat va estar ocupat per la guerra de successió de Limburg en la qual va lluitar al costat de Renald I de Güeldres enfront de Joan I de Brabant. Va morir al costat del seu germà Walerà, senyor de Ligny, i dos germans bastards en la batalla de Worringen, que va posar fi a la guerra.
S'havia casat el 22 de maig de 1265 amb Beatriu d'Avesnes, filla de Balduí d'Avesnes, senyor de Beaumont, i de Felicitat de Coucy, i neta de Bouchard d'Avesnes i de Margarida II de Flandes. El matrimoni va tenir cinc fills, el major d'ells, Enric VII, comte de Luxemburg, casat el 1292 amb una filla de Joan I de Brabant, va ser escollit rei dels Romans el 1308 i emperador el 1312.

## Bibliografia

* Lefort, Alfred, La Maison souveraine de Luxembourg, Reims, Imprimerie Lucien Monge, 1902.
* Van Hasselt, André y Van Hasselt, M., Historia de Béljica y Holanda, Barcelona, Imprenta del Imparcial, 1884, pp. 140-142.
# Deerfield (Missouri)

Deerfield és una població dels Estats Units a l'estat de Missouri. Segons el cens del 2000 tenia 75 habitants.

## Demografia

Segons el cens del 2000, Deerfield tenia 75 habitants, 33 habitatges, i 19 famílies. La densitat de població era de 289,6 habitants per km².
Dels 33 habitatges en un 27,3% hi vivien nens de menys de 18 anys, en un 48,5% hi vivien parelles casades, en un 9,1% dones solteres, i en un 42,4% no eren unitats familiars. En el 39,4% dels habitatges hi vivien persones soles el 30,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 3,11.
Per edats la població es repartia de la següent manera: un 24% tenia menys de 18 anys, un 10,7% entre 18 i 24, un 26,7% entre 25 i 44, un 20% de 45 a 60 i un 18,7% 65 anys o més.
L'edat mediana era de 36 anys. Per cada 100 dones de 18 o més anys hi havia 90 homes.
La renda mediana per habitatge era de 26.667 $ i la renda mediana per família de 31.667 $. Els homes tenien una renda mediana de 18.542 $ mentre que les dones 23.750 $. La renda per capita de la població era d'11.065 $. Cap de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Deerfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Deerfield». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Medvéjie (Kurgan)

* Per a altres significats, vegeu «Medvéjie».
Medvéjie (en rus: Медвежье) és un poble de l'óblast de Kurgan, a Rússia, que en el cens del 2010 tenia 171 habitants.
# Publi Valeri Publícola (mestre de la cavalleria)

Publi Valeri Publícola (en llatí: Publi Valerius Publicola) va ser un magistrat romà que va viure al segle iv aC. Formava part de la gens Valèria i portava el cognomen de Publícola.
Va ser nomenat magister equitum del dictador Marc Papiri Cras l'any 332 aC. Segons explica Titus Livi Papiri Cras va ser nomenat dictador per conduir la guerra contra els gals que es creia que estaven a punt d'envair territori romà. Va deixar el càrrec juntament amb Publi Valeri quan es va comprovar que la sospita no tenia fonament.

## Referències

* ↑ Titus Livi. Ab Urbe Condita VIII,17 6-12
# Premi Turia al millor actor revelació

El Premi Turia al Millor Actor Revelació és un guardó atorgat anualment per la Cartelera Turia des de 2002, en la gala dels Premis Turia, al millor actor revelació. En ella s'honren els assoliments del món de la cultura i l'espectacle.

## Guardonats

| Any | Actor | Pel·lícula | Director |
| 2019 | Miguel Bernardeau | Élite | Ramón Salazar/Silvia Quer |
| 2018 | Santiago Alverú | Selfie | Víctor García León |
| 2017 | Raúl Jimenez | Tarde para la ira | Raúl Arévalo |
| 2016 | Fernando Colomo | Isla Bonita | Fernando Colomo |
| 2015 | - | - | - |
| 2014 | - | - | - |
| 2013 | Àlex Monner | Los niños salvajes | Patricia Ferreira |
| 2012 | Marc Clotet | La voz dormida | Benito Zambrano |
| 2011 | - | - | - |
| 2010 | Gorka Otxoa | Pagafantas | Borja Cobeaga |
| 2009 | - | - | - |
| 2008 | - | - | - |
| 2007 | Quim Gutiérrez | AzulOscuroCasiNegro | Daniel Sánchez Arévalo |
| 2006 | Álex González | Segundo asalto | Daniel Cebrián |
| 2005 | - | - | - |
| 2004 | Juan Sanz | La vida mancha | Enrique Urbizu |
| 2003 | Roberto Enríquez | El alquimista impaciente | Patricia Ferreira |
| 2002 | Unax Ugalde | Mi dulce | Jesús Mora |

## Referències

* ↑ Miguel Bernardeu, Arturo Valls, TVE, CIMA, el IVAM y Fridays for Future, entre los XXVIII Premis Turia, Europa Press, 19 de juny de 2019
* ↑ Los premios Turia celebran la cultura, Levante-EMV, 18 de juliol de 2018
* ↑ 'El hombre de las mil caras', 'La estrategia del silencio', o 'Merlí', entre los Premis Turia 2017, Europa Press, 29 de juny de 2017
* ↑ La cartelera Turia premia a los actores Pedro Casablanc, Natalia de Molina y Fernando Colomo, La Vanguardia, 23 de juny de 2016
* ↑ XXIV Premis Turia al web de Cartelera Turia
* ↑ Algunos de los galardonados en los XXIII Premios Turia.
* ↑ XXII Premis Turia al web de Cartelera Turia
* ↑ XXI Premis Turia al web de Cartelera Turia
* ↑ Premios Turia 2011 "Representantes del cine español asisten a los premios 'Turia'"
* ↑ Premios Turia 2010 "Arrancan los XIX Premios Turia con la presencia de Santiago Carrillo"
* ↑ XVIII Premis Turia al web de Cartelera Turia
* ↑ XVII Premis Turia al web de Cartelera Turia
* ↑ XVI Premis Turia al web de Cartelera Turia
* ↑ XV Premis Turia al web de Cartelera Turia
* ↑ XIV Premis Turia al web de Cartelera Turia
* ↑ XIII Premis Turia al web de Cartelera Turia
* ↑ XII Premis Turia al web de Cartelera Turia
* ↑ XI Premis Turia al web de Cartelera Turia
# Colònia de Togo

«Colònia de Togo» té aquests significats:
* Colònia alemanya de Togo 1886-1915
* Colònia francesa de Togo 1915/1921-1960
# Discogobio

Discogobio és un gènere de peixos de la família dels ciprínids i de l'ordre dels cipriniformes.

## Taxonomia

* Discogobio antethoracalis (Zheng & Zhao, 2007)
* Discogobio bismargaritus (Chu, Cui & Zhou, 1993)
* Discogobio brachyphysallidos (Huang, 1989)
* Discogobio caobangi (Nguyen, 2001)
* Discogobio dienbieni (Nguyen, 2001)
* Discogobio elongatus (Huang, 1989)
* Discogobio laticeps (Chu, Cui & Zhou, 1993)
* Discogobio longibarbatus (Wu a Wu, Lin, Chen, Chen & He, 1977)
* Discogobio macrophysallidos (Huang, 1989)
* Discogobio microstoma (Mai, 1978)
* Discogobio multilineatus (Cui, Zhou & Lan, 1993)
* Discogobio pacboensis (Nguyen, 2001)
* Discogobio poneventralis (Zheng & Zhao, 2007)
* Discogobio propeanalis (Zheng & Zhao, 2007)
* Discogobio tetrabarbatus (Lin, 1931)
* Discogobio yunnanensis (Regan, 1907)

## Referències

* ↑ Lin S.-Y. 1931. Carps and carp-like fishes of Kwangtung and adjacent inlands. Carps Kwangtung. 1-167.
* ↑ The Taxonomicon (anglès)
* 1 2 Zheng, L. & W. Zhou. 2007. Revision of the cyprinid genus Discogobio Lin, 1931 (Pisces: Teleostei) from the upper Red River basin in Wenshan Prefecture, Yunnan, China, with descriptions of three new species. Environ. Biol. Fishes.
* ↑ Nguyen, V. H. & S. V. Ngo. 2001. Ca nuoc ngot Viet Nam. Tap I. Ho ca chep (Cyprinidae). [Freshwater fishes of Viet Nam. Volum I. Family Cyprinidae]. Ca Nuoc Ngot Viet Nam v. 1: 1-622.
* 1 2 Nguyen, V. H. & S. V. Ngo. 2001. Ca nuoc ngot Viet Nam. Tap I. Ho ca chep (Cyprinidae). [Freshwater fishes of Viet Nam. Volume I. Family Cyprinidae]. Ca Nuoc Ngot Viet Nam v. 1: 1-622.
* ↑ Zheng, L. & W. Zhou. 2007. Revision of the cyprinid genus Discogobio Lin, 1931 (Pisces: Teleostei) from the upper Red River basin in Wenshan Prefecture, Yunnan, China, with descriptions of three new species. Environ. Biol. Fishes.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ UNEP-WCMC Species Database (anglès)
* ↑ ITIS (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* Encyclopedia of Life (anglès)
* uBio (anglès)
# Dalibor Brazda

Dalibor Brazda (Fryšták i Karviná, 9 de setembre de 1921 - Schlieren, 17 d'agost de 2005) va ser un compositor, arranjador i director de música txec / suís.
Nascut a Fryšták, Moràvia, va estudiar al conservatori de Brno (JAMU) i a l'Acadèmia de Música de Praga (AMU). Format en fagot, va tocar simultàniament en dues orquestres: lOrquestra de Cambra Txeca i el Teatre Nacional de Praga, i més tard a la Filharmònica Txeca i al Filmorchestra-Concert (FOK). Com a estudiant del famós director Rafael Kubelík, aviat va començar la seva carrera com a director al teatre Karlín de Praga, on va romandre durant 20 anys. Brázda va obtenir un gran èxit com a director convidat de "Every Man Opera" a Nova York amb Porgy and Bess.
Va esdevenir destacat als anys cinquanta i seixanta a Praga com a arranjador de "Supraphon". Els seus exuberants arranjaments de corda per a artistes populars com el cantant britànic Gery Scott, el pianista alemany Igo Fischer, l'orquestra de Karel Vlach i la cantant txeca Karel Gott són molt apreciats. La seva orquestra es va conèixer més tard com Dalibor Brázda Magic Strings.
Brázda també va dirigir l'enregistrament del repartiment alemany de Fiddler on the Roof a mitjans dels anys seixanta (publicat com Anatevka a CBS, Teldec i Decca) amb el Grosses Musical-Orchestre und Chor des Operettenhauses Hamburg, pel qual va guanyar un Gold Record Award. En lloc de tornar a Praga al final de les Anatevka-Performances a Hamburg, va emigrar a Dietikon (Suïssa, prop de Zuric), on va romandre fins a la seva mort el 2005. El 1985 es va convertir en suís.
El 2001 va rebre el primer Premi Cultural de Dietikon pel seu treball en educació musical per a joves i per la seva direcció musical durant 25 anys d'una orquestra de vent juvenil (Stadtjugendmusik Dietikon) i de la Stadtmusik Dietikon, una orquestra de vent també, per 15 anys.
Fins a la seva mort va treballar com a arranjador de diverses orquestres (DRS Big Band, Ambros Seelos, Hugo Strasser, Original Egerländer Musikanten i Trio Festivo).
El 27 de maig de 2006, el Stadtmusik Dietikon de Suïssa va celebrar un concert titulat "The Best Of Dalibor Brázda" com a homenatge a la seva grandesa musical.

## Enllaços externs

* https://www.stadtmusik-dietikon.ch/
# Meiacanthus lineatus

Meiacanthus lineatus és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 9,5 cm de longitud total.

## Reproducció

És ovípar.

## Hàbitat

És un peix marí de clima subtropical i associat als esculls de corall.

## Distribució geogràfica

Es troba a la Gran Barrera de Corall.

## Referències

* 1 2 3 FishBase (anglès)
* ↑ Randall, J.E., G.R. Allen i R.C. Steene, 1990. Fishes of the Great Barrier Reef and Coral Sea. University of Hawaii Press, Honolulu, Hawaii. 506 p.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Smith-Vaniz, W.F., 1987. The saber-toothed blennies, tribe Nemophini (Pisces: Bleniidae): an update. Proc. Acad. Nat. Sci. Philad. 139:1-52.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Cal Muntaner (Olivella)

Cal Muntaner és una obra d'Olivella (Garraf) protegida com a Bé Cultural d'Interès Local.

## Descripció

L'edifici està format per diversos cossos. El principal té estructura basilical, amb coberta a dues aigües i portal adovellat. Consta de planta baixa i pis.

## Història

Antigament coneguda com a mas Domènech, se sap que estava enrunada cap a la fi del segle xvii, quan va ser adquirida i reconstruïda per Isidre Muntaner. El 1733 va ser adquirida per la família Falç, de Sitges i a principis del segle XX per la família Camps de cal Caçador.

## Referències

* 1 2 «Cal Muntaner». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Picot pissarrós

El picot pissarrós (Mulleripicus pulverulentus) és una espècie d'ocell de la família dels pícids (Picidae) que habita els boscos de la zona indomalaia, des del nord i est de l'Índia i sud-oest de la Xina, cap al sud, a través del Sud-est Asiàtic fins a Sumatra, Borneo, Java i les Filipines més occidentals.
# Dicapetalàcies

Dichapetalaceae és una família de plantes amb flors que consta de 3 gèneres i unes 165 espècies. Els membres d'aquesta família són arbres, arbusts o lianes que estan distribuïts en els tròpics i subtròpics de tot el món.
L'espècie Dichapetalum cymosum es troba a Àfrica del Sud i és molt verinosa donat que conté fluoracetat de sodi.

## Referències

* ↑ Angiosperm Phylogeny Group «An update of the Angiosperm Phylogeny Group classification for the orders and families of flowering plants: APG III» (PDF). Botanical Journal of the Linnean Society, vol. 161, 2, 2009, pàg. 105–121. DOI: 10.1111/j.1095-8339.2009.00996.x [Consulta: 6 juliol 2013].
* ↑ Stephens, P.F. (2001 onwards). Angiosperm Phylogeny Website. Version 9, June 2008. http://www.mobot.org/MOBOT/Research/APweb/
# Sant Matiu

Sant Matiu de Trevièrs (en francès Saint-Mathieu-de-Tréviers) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Bdallophytum

El gènere Bdallophytum pertany a la família de plantes paràsites Cytinaceae. Aquest gènere inclou 3 espècies endèmiques de Mèxic i Centre-Amèrica. Les espècies de Bdallophytum parasiten arrels de plantes, principalment del gènere ''Bursera''.

## Taxonomia

* Bdallophytum americanum
* Bdallophytum andrieuxii
* Bdallophytum oxylepis

## Referències

* ↑ «Bdallophytum — The Plant List» (en anglès). [Consulta: 30 novembre 2017].
* ↑ Alvarado-Cárdenas, Leonardo O «Sistemática del género Bdallophytum (Cytinaceae)». Acta Botánica Mexicana, 2009, pàg. 1-21. ISSN: 2448-7589.
# Publi Valeri Publícola

Publi Valeri Publícola és el nom dels següents personatges:
* Publi Valeri Publícola I, primer cònsol republicà el 509 aC i cònsol també el 508 aC, 507 aC i 504 aC.
* Publi Valeri Publícola II, cònsol el 475 aC i el 460 aC.
* Publi Valeri Publícola III, cònsol el 352 aC.
* Publi Valeri Publícola Potit, cònsol el 449 aC.
* Publi Valeri Publícola (mestre de la cavalleria) el 332.
# Cal Murgades (Llorenç del Penedès)

Cal Murgades, o Cal Morgades, és un edifici del municipi de Llorenç del Penedès (Baix Penedès), inclòs en l'Inventari del Patrimoni Arquitectònic de Catalunya.

## Descripció

S'accedeix a la casa per la part que dona a la façana de l'església, on hi ha la porta d'arc rebaixat que mena al baluard. A l'interior d'aquest hi ha un petit pati i la veritable entrada a la casa, d'arc de mig punt. A l'interior, utilitzat com a desembaràs, es poden observar una sèrie d'arcs de mig punt i d'ogiva. La façana de davant l'església presenta també dues portes balconeres amb barana de pedra de motius geomètrics.
La façana que dona al carrer de Francesc Macià presenta tres plantes. Els baixos tenen una portalada d'arc rebaixat amb una porta de fusta molt malmesa. El pis noble té al centre un gran balcó amb barana de ferro forjat i tres portes balconeres. A cada banda, un balcó d'una sola porta balconera. Les golfes, molt modificades, presenten tan sols algunes petites finestres d'arc de mig punt, junt amb unes altres de forma rectangular.

## Història

Els Murgades eren uns propietaris de la zona que tenien molts terrenys. La hisenda s'anà dividint entre els fills. Hi ha una Casa Murgades a Llorenç del Penedès i una altra a Castellví de la Marca. Els propietaris de la casa vivien a Vilafranca del Penedès. La casa i les propietats són vigilades pel masover. A la façana del carrer de Francesc Macià hi ha la data de 1664 a la llinda d'una finestra.

## Referències

* 1 2 3 «Cal Murgades». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Cal Murgades». Mapa de recursos culturals. Diputació de Tarragona.
# Protoka

El Protoka - Протока (rus) - és un riu que passa pel krai de Krasnodar, al sud de Rússia. És un distributari per la dreta del riu Kuban. Discorre per les regions de Slaviansk, Krasnoaerméiskaia, Kalíninskaia i Primorsko-Akhtarsk.
Neix a Tikhovski, i discorre cap al nord, nord-oest i al seu curs alt i mitjà pels arrossars del delta. En el seu curs inferior gira a l'est entre els aiguamolls i limans de la costa de la mar d'Azov, en què desemboca després de passar per la vila d'Atxúievo.
Des del seu naixement fins a la seva desembocadura passa per les següents viles: Tikhovski, Serbin, Kórjevski, Turkovski, Txigrina, Krijanovski, Slàviansk-na-Kubani, Trudobelikovski, Sovkhozni, Pribrejni, Prirétxie, Sadovi, Baranikovski, Protitxka, Nesxadímovski, Vodni, Galitsin, Prototskïie, Krasnoarmeiski Gorodok, Txeburgólskaia, Zaboiski, Grívenskaia, Dereviankovka, Golubaia Niva, Slobodka i Atxúievo.
És navegable en tota la seva extensió, tot i que no s'empra amb aquest propòsit. Era conegut com a Kara-Kuban (el Kuban Negre), més endavant com a Txórnaia Protoka (Séquia Negra) i finalment només Protoka (Séquia).
# Picot olivaci

El picot olivaci (Colaptes rubiginosus) és una espècie d'ocell de la família dels pícids (Picidae) que habita boscos, matolls i sabanes de l'est de Mèxic, Amèrica Central, Colòmbia, Veneçuela, Trinitat i Tobago, Guyana, Surinam, est i nord-oest del Perú, est de l'Equador, sud-est de Bolívia i nord-oest de l'Argentina.

## Referències

* ↑ «Picot olivaci». Cercaterm. TERMCAT, Centre de Terminologia. Rev. 13/06/2013 (català)
# Discothyris

Discothyris és un gènere d'arnes de la família Crambidae. Conté només una espècie, Discothyris ferruginata, que es troba a Taiwan i l'Índia.

## Referències

* ↑ «GlobIZ search». [Consulta: 23 desembre 2018].
# Sant Maure

«Sant Maureo sant Maur» té aquests significats:
* Hagiografies:
** Sant Maur abat o Maure, sant italià del segle VI; se'n celebra la festivitat el 15 de gener
** Sant Maure màrtir o Maur, sant romà del segle III; se'n celebra la festivitat el 3 de desembre
** Sant Maure o Sant Mauri, sant rossellonès patró dels calderers.
* Toponímia:
** Sant Maure (Santa Margarida de Montbui), cap del municipi de Santa Margarida de Montbui, a l'Anoia, que forma una conurbació amb Igualada
** Sant Maur (Piera), capella a la vila de Piera (l'Anoia)
** Sant Maur de Contrast, església a Argençola (l'Anoia)
* Miscel·lània: Congregació de Sant Maur
# Publi Valeri Flac (acusador)

Publi Valeri Flac (en llatí Publius Valerius Flaccus) va ser l'acusador de Publi Papiri Carbó. Formava part de la gens Valèria i portava el cognomen de Flac.
Molts autors pensen que és el mateix personatge que Gai Valeri Flac, imperator i propretor de la Gàl·lia l'any 83 aC, però això és bastant improbable.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 159.